ผลิต-ขายรถพุ่งทุบสถิติ5ปี
นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท) เปิดเผยว่า ในปีนี้กลุ่มยานยนต์ตั้งเป้าการผลิตรถยนต์ที่ 2,150,000 คัน ลดลง 17,694 คัน หรือ 0.82% เทียบจากปีที่ผ่านมาที่มีการผลิต 2,167,194 คัน แบ่งเป็นการผลิตเพื่อการส่งออก 1,100,000 คัน คิดเป็นสัดส่วน 51% ของการผลิตทั้งหมด ลดลง 42,733 คัน หรือลด 3.74% จากความกังวลสงครามการค้าสหรัฐฯและจีน ที่เริ่มมีผลกระทบในหลายประเทศแล้ว ขณะที่การผลิตเพื่อจำหน่ายในประเทศอยู่ที่ 1,050,000 คัน คิดเป็น 49% ของการผลิตทั้งหมด เพิ่มขึ้น 25,039 คัน หรือ 2.44% จากเศรษฐกิจในประเทศโตดีและการออกรถยนต์รุ่นใหม่ๆที่มีราคาไม่สูงมากนัก,ในปีนี้กลุ่มยานยนต์ยังไม่กล้าประเมินสูงมากนัก เพราะต้องดูผลกระทบสงครามการค้าเป็นระยะๆ โดยจะประเมินใหม่อีกครั้งเดือน มิ.ย.นี้ ส่วนยอดการผลิตรถยนต์ปี 61 ถือว่าน่าพอใจอยู่ที่ 2,167,694 คัน เพิ่มขึ้น 8.99% สูงกว่าเป้าหมายที่ตั้งไว้ 2.1 ล้านคัน เป็นสถิติสูงสุดในรอบ 5 ปี หลังจากหมดโครงการรถยนต์คันแรก ขณะที่ยอดขายรถยนต์มีปริมาณรวม 1,041,739 คัน สูงสุดในรอบ 5 ปี เพิ่มขึ้น 19.5% ขณะที่การส่งออกรถยนต์สำเร็จรูปอยู่ที่ 1,140,640 คัน เพิ่มขึ้น 0.08% เป็นเรื่องเซอร์ไพรส์ เพราะเคยประเมินว่าจะลดลงจากผลกระทบสงครามการค้า.
นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท) เปิดเผยว่า ในปีนี้กลุ่มยานยนต์ตั้งเป้าการผลิตรถยนต์ที่ 2,150,000 คัน
สุรพงษ์ ไพสิฐพัฒนพงษ์,อุตสาหกรรมยานยนต์,รถยนต์,การส่งออก,สงครามการค้า